Helge

**Helge** er et mannsnavn med opprinnelse i det norrøne navnet *Helgi* som betyr «hellig», «heldig» eller «sunn». *[[Oleg]]* er en russisk form av navnet. En kjent navnebærer er Helge Ingstad (1899–2001), en norsk oppdagelsesreisende og arkeolog som oppdaget vikingbosetningen på Newfoundland.

## Etymologi
*Helge* er en nyere form av det norrøne navnet *Helgi*, som igjen har sin opprinnelse i ordet *heilagr*, som betyr «hellig». I før-kristen tid var betydningen «heldig» eller «sunn». Navnet kan også ha opprinnelse i det gammelhøytyske ordet *heil* som betyr «heldig» eller «sunn». Kvinnenavnene Hege og Helga har samme opprinnelse.

*Oleg* er en russisk form av navnet.

*Helle* er en dialektform av *Helge*, men er mer utbredt som et kvinnenavn.

## Utbredelse
*Helgi* var et vanlig mannsnavn på Island og antakelig også i Norge i vikingtiden. Over 50 forskjellige personer med navnet er nevnt i Landnåmabok. *Hælgi* er kjent i 20 runeinskripsjoner fra vikingtiden og var sannsynligvis et vanlig navn i Norden. Væringene brakte navnet til Russland på 900-tallet, der det fikk formen *Oleg* (russisk: Олег). En kjent navnebærer var Oleg av Novgorod (død 912). *Hælgi* var videre blant de vanligste navnene i Norge på 1200-tallet. *Helge* var et vanlig navn i Norge i siste del av middelalderen. Over 170 forskjellige personer med navnet er nevnt i Regesta Norvegica. *Helge* var også et vanlig navn i Norge på 1700-tallet. Det var også blant de mest populære navn på gutter født i perioden ca. 1940–1955.

I Danmark var *Helge* mest brukt i 1910- og 1920-årene, spesielt i Lolland-Falster og København. I Sverige har navnet tradisjonelt vært mest brukt i Norrland og Västergötland. 

Formen *Helgar* er kjent i Sverige fra 1840 og i Norge fra 1895. *Helger* er kjent i Sverige fra 1870. *Heljar* er kjent i Norge fra 1903. *Oleg* er kjent brukt i Finland fra 1838. *Helgi* var et svært vanlig navn på Island på midten av 1800-tallet.

*Helge*, *Oleg* og andre former av navnet har navnedag i flere land:

*Helge* er i dag et vanlig navn i Norge, og *Helgi* er vanlig på Island og Færøyene. Mest utbredt er *Oleg*, som er vanlig i blant annet i Russland og Ukraina. Formen *Olegs* er vanlig i Latvia.

|}

## Kjente personer med navnet
Personene i listen er ordnet kronologisk etter fødselsår.
* Helge Hjorvardsson (900-tallet), sagnkonge i Den eldre Edda
* Helge Hundingsbane (900-tallet), sagnkonge i Den eldre Edda
* Helge Rosvænge (1897–1972), dansk operasanger
* Helge Krog (1889–1962), norsk dramatiker og forfatter
* Helge Ingstad (1899–2001), norsk oppdagelsesreisende og arkeolog
* Helge Sivertsen (1913–1986), norsk politiker og idrettsmann
* Helge Seip (1919–2004), norsk politiker
* Helge Reiss (1928–2009), norsk skuespiller
* Helge Røed (født 1938), norsk journalist
* Helge Hognestad (født 1940), norsk teolog
* Paal-Helge Haugen (født 1945), norsk forfatter
* Helge Jordal (født 1946), norsk skuespiller
* Helge Torvund (født 1951), norsk poet
* Helge Schneider (født 1955), tysk komiker
* Helge Simonnes (født 1955), norsk journalist
* Ingar Helge Gimle (født 1956), norsk skuespiller
* Helge Lund (født 1962), norsk forretningsmann og konsernsjef i Statoil
* Helge Sunde (født 1965), norsk komponist og musiker
* Helgi Sigurðsson (født 1974), islandsk fotballspiller
* Helge André Njåstad (født 1980), norsk politiker
* Bjørn Helge Riise (født 1983), norsk fotballspiller

## Se også
* Hälge, svensk tegneserie

## Referanser


## Eksterne lenker
*